Nadine Ibrahim
Nadine Ibrahim (an haife ta a tsakanin shekarun 1993/1994 ) ita daraktar fim ce 'yar Nijeriya.

Tarihin rayuwa 
Ibrahim Nadine haifaffiyar garin kaduna  ce kuma ta tashi acikin musulunci. Mahaifiyarta, Amina J. Mohammed tsohuwar ministar muhalli ce ta Najeriya. Tun tana ƙarama, ta ke da sha'awar shirya labari da shirya fim maimakon sauran darussa na ilimin karatun boko.  Ta koma zuwa kasar Burtaniya daga Najeriya a lokacin tana da shekara 14 kuma ta yi karatun aikin jarida da harkar fim a Jami'ar Gloucestershire. Daga cikin ayyukan ta sun hada da, ta yi aiki akan ayyukan Majalisar Dinkin Duniya da kuma fina-finai na labaran gaskiya. Ibrahim Nadine itace mataimakiyar furodusa na Hakkunde, shiri game da wani dan Kudancin Najeriya wanda ya fuskanci al'adun Arewacin Najeriya a karonsa na farko.

An fitar da gajeren fim dinta na Through Her Eyes a cikin shekara ta 2017. Shirin ya kunshi labari akan wata yarinya Azeeza, 'yar shekara 12 da aka sace kuma ta zama 'yar kunar bakin wake. Fim din ya kai matakin kusa da na karshe a gasan na bikin Los Angeles Cinema Festival kuma an zaɓe shi a cikin jerin gajerun fina-finai na African International Film Festival.  Ta yi amfani da kafar yada labarai na EbonyLife Films and Televison"  don yin fina-finai da suke bada labarin kabilun arewacin Najeriya, irin su Hausa, Fulani, Igbira, Igala, Tiv da Gbagyi.  Ita ce shugabar wani kamfani yada labarai da ke Najeriya, Nailamedia, wanda aka kafa a shekarar 2017.  Wani gajeren fim dinta mai suna ' Marked''', wanda ta yi aiki a kansa na tsawon shekaru biyu, wanda ya fara fitowa a bikin Aké a Legas a shekarar 2019. Shirin na magana ne akan zanukan/tsaga na gargajiya, wanda ake iya samu a jikkunan mutane daban daban na yankunan kasar Najeriya, amma kuma yakan zama haramun, amma duk da haka ita Nadine tayi shirin ne akan kyawun tsagan na gargajiya. 

Ibrahim Nadine ta lissafo Tyler Perry, Alfred Hitchcock, Spike Lee da Ang Lee a matsayin wadanda take koyi da su.  Wani muhimmin tasirin da ta ambata shi ne mahaifiyarta, wanda a cikin aikinta na gwamnati ta koya game da talauci da rashawa a Najeriya.  An sanya ta cikin manyan matasa yan fim na Najeriya abun kalla.  Ibrahim ta auri Nasir a Abuja a shekarar 2014.

 Wasu fina-finai 

 2015: Idéar (gajeren fim)
 2017: Hakkunde (gajeren fim)
 2017: Through Her Eyes (gajeren fim)
 2018: Tolu (gajeren fim)
 2019: I am not corrupt (gajeren fim)
 2019:  Marked (gajeren fim)
 2019: Words cut deep'' (gajeren fim)

Manazarta

Haɗin waje 

 Nadine Ibrahim a Shafin Fim ɗin Intanet
 Media Naila